Քիմ Փոսըբըլ. Ողբերգություն չէ

**«Քիմ Փոսըբըլ. Ողբերգություն չէ»** (; **«Քիմ Պլյուս-Հինգ․ Այդպիսի դրամա»** մուլտֆիլմը երկրորդ լիամետրաժ անիմացիոն ֆիլմն է դեռահաս աղջկա՝ Քիմ Պլյուս-Հինգի արկածների մասին։ Այս ֆիլմը համատեղում է ավանդական անիմացիան և համակարգչային գրաֆիկան։ Ֆիլմի պրեմիերան կայացել է 2005 թվականի ապրիլի 8-ին՝ Disney ալիքով։ Այն ցուցադրվել է որպես երրորդ սեզոնի վերջին դրվագներից առաջ՝ ընդգրկելով 58-րդ, 59-րդ և 60-րդ սերիաները։ Սկզբում այս ֆիլմը նախատեսված էր որպես սերիալի եզրափակիչ, սակայն Disney ալիքը ի վերջո ցուցադրեց երրորդ սեզոնի վերջին սերիաներն ու մեկնարկեց չորրորդը։

## Սյուժե
Շեգոն և մի խումբ նինձյաներ հարձակվում են հայտնի դիզայներ Նակասումիի խաղալիքների շքերթի վրա։ Բարեբախտաբար Քիմն ու Ռոնը սպասում էին հարձակմանը և կարողացան նրանց կանգնեցնել։ Թեպետ Շիգոն չկարողացավ բռնել հենց Նակասումիին, նրա ինքնաթիռի ճանկերում մնաց Նակասումիի բաճկոնը։ Վերադառնալով չարագործի որջ՝ դոկտոր Դրակենը գողացված բաճկոնի մեջ գտնում է Նակասումիի նոր, չթողարկված խաղալիքի նմուշը։

Այդ ընթացքում Քիմը տառապում էր՝ առանց ընկերոջ, իսկ Ռոնը՝ իր սիրելի տաքո-ռեստորան «Բուենոս Նաչոս»-ում զեղչի չեղարկման պատճառով։ Նրանց հուզմունքը ընդհատում է Ուեյդը, որը հայտնում է, որ Դրակենին նկատել են «Բերմուդյան եռանկյունի» բարում։ Այնտեղ Դրակենը գնում է տեղեկատվություն այն մասին, որ կիբերտեխնիկայի առաջավոր հետազոտություններով զբաղվում է դոկտոր Ջեյմս Պլյուս-Հինգը։

Հաջորդ օրը դպրոցում հայտնվում է նոր աշակերտ՝  Էրիկ անունով։ Սկզբում Ռոնը փորձում է ընկերանալ նրա հետ, մինչև այն պահը, երբ Էրիկը տեսնում է Քիմին։ Նրանց միջև անմիջապես փոխադարձ համակրանք է առաջանում, և Ռոնը հասկանում է, որ դարձել է երրորդ ավելորդը։ Երեկոյան Էրիկն արդեն հյուր է գնում Պլյուս-Հինգ ընտանիքին․ ընտանեկան ընթրիքին միայն Քիմի հայրը՝ Ջեյմս Պլյուս-Հինգը, չի գալիս, որովհետև Դրակենը նրան առևանգել է ուղիղ աշխատանքային վայրից։ Երբ Քիմը իմանում է դրա մասին, վերցնում է Ռոնին և գնում  չարագործի որջը՝ հորը փրկելու։ Փրկված Ջեյմսը չի կարողանում հիշել առևանգման պահը և նույնիսկ չի էլ կռահում, թե ինչու կարող էին իրեն առևանգել։

Ռոնի սիրելի տաքո-ռեստորան «Բուենոս Նաչոս»-ում բարեփոխումները շարունակվում են․ ներդնում են մանկական մենյու և բաժանում խաղալիքներ։ Այս բոլոր փոփոխությունները Ռոնին ընկճախտի մեջ են գցում։ Բայց երբ ռեստորանում դադարում են մատուցել ծալվող ձողիկներ, Ռոնը զանգահարում է ռեստորանների ցանցի տնօրենին և ձայնով ճանաչում է, որ այս ամենի հետևում կանգնած է Դրակենը։ Պարզվում է, որ նոր խաղալիքները չար ռոբոտներ են, իսկ գողացված ձևավորումը թույլ է տվել դրանք տարածել ամբողջ աշխարհով։ Դրակենը ակտիվացնում է Միդլթոնի ռոբոտներին՝ Քիմին ոչնչացնելու համար, նախքան աշխարհը գրավելը։ Մինչ Քիմը պայքարում էր ռոբոտների դեմ, Շիգոն առևանգում է Էրիկին։ Քաղաքը փրկելուց հետո Քիմը և Ռոնը ուղևորվում են «Բուենոս Նաչոս»-ի գլխավոր գրասենյակ։ Սակայն փրկված Էրիկը իրականում պարզվում է սինթոդրոն (արհեստական մարդ) և գրկախառնության պահին էլեկտրահարելով անգիտակից է դարձնում Քիմին։

Միայն Ռուֆուսի շնորհիվ Քիմը և Ռոնը կարողանում են ազատվել և վերջին պահին փրկում են աշխարհը։

## Քննադատություններ
* **Reel Film Review**-ի Դեյվիդ Նյուսեյրը ֆիլմը գնահատել է **4-ից 2,5 միավորով** և նշել է, որ սյուժեն բավականին պարզ է, և երեխաները դրանից կվայելեն ավելի շատ, քան մեծահասակները, բայց ֆիլմը իրոք զվարճալի է՝ շնորհիվ հիանալի ձայնային դերասանության:
* **7M Pictures**-ի Քևին Քարը ֆիլմը գնահատել է **5-ից 3,5 միավորով** և նշել, որ մուլտֆիլմը կարող է ունենալ գեղարվեստական արժեք, սակայն այն հաճելի կլինի համապատասխան լսարանի համար:
* Քննադատ Մայք Լոնգը՝ **Jackass Critics**-ից, անդրադառնալով մուլտֆիլմին որպես հնարավոր վերջին մասի «Քիմ Պլյուս-Հինգ» սերիալի համար, նշել է, որ այն հանդիսանում է **հետնամասը**, քանի որ ընդգրկում է ամեն ինչը, ինչը շոուն առանձնացրել է **[[Disney Channel|Disney]]** ալիքին վրա։:

## Ծանոթագրություններ